MAKRO ตั้งบริษัทใหม่ในกัมพูชา ลุยธุรกิจค้าปลีกค้าส่ง
MAKRO ตั้งบริษัท “MAKRO (CAMBODIA) COMPANYLIMITED” ในกัมพูชา ทุนจุดทะเบียนเริ่มต้น 70 ลบ. ลุยธุรกิจค้าปลีกค้าส่ง
20 ก.ย. 2559

บริษัทสยามแม็คโคร จำกัด (มหาชน) หรือ MAKRO ระบุว่า บริษัทแม็คโคร อาร์โอเอช จำกัด ซึ่งเป็นบริษัทย่อยที่บริษัทถือหุ้นร้อยละ 100 ได้จัดตั้งบริษัทย่อยแห่งใหม่ที่จดทะเบียนในประเทศกัมพูชา ภายใต้ชื่อ MAKRO (CAMBODIA) COMPANYLIMITED เพื่อดำเนินธุรกิจค้าปลีกค้าส่งและกิจการที่เกี่ยวเนื่อง มีทุนจุดทะเบียนเริ่มต้น 2,000,000 เหรียญสหรัฐ หรือ 8,000,000,000 เรียลกัมพูชา หรือประมาณ70,000,000 บาท (อัตราแลกเปลี่ยน 1 เหรียญสหรัฐ ต่อ 4,000 เรียลกัมพูชา หรือ 35 บาท)
ทั้งนี้บริษัทแม็คโคร อาร์โอเอช จำกัด ถือหุ้นร้อยละ 70 และนักลงทุนท้องถิ่นชาวกัมพูชา ถือหุ้นร้อยละ 30สำหรับแหล่งเงินทุนที่ใช้คือกระแสเงินจากการดำเนินงานของบริษัท